**Az Európai Unió munkajoga - Kihívások és lehetőségek**

**Tárgyleírás:**

A kurzus célja, hogy megismertesse a hallgatókat az Európai Unió munkajogának lényegi alapjaival, és áttekintést adjon a terület múltjáról és jövőjéről, bemutatva a szabályozás érvényesítésére, végrehajtására vonatkozó mechanizmusokat is. A tantárgy egyaránt felölel elméleti és gyakorlati ismereteket, beleértve az európai munkajog legújabb fejleményeit és várható jövőbeli hatásait. A kurzus elsősorban az alábbi területekre fókuszál: egyenlő bánásmód, atipikus munkaviszonyok, vállalkozások strukturális átalakítása, munkaidő és más munkakörülmények, munkavállalók kiküldetése. A tematika érinti a kollektív munkajog és az európai szintű szociális párbeszéd kérdéseit. Foglalkozunk az Európai Unió Alapjogi Chartájával és a munkavállalói jogok hatékony védelmében játszott várható szerepével is.

**Tematika:**

|  |  |
| --- | --- |
| 1. | Bevezetés az Európai Unió munkajogába 1.  |
| 2. | Bevezetés az Európai Unió munkajogába 2. |
| 3. | Vállalkozások strukturális átalakítása: csoportos létszámcsökkentés és fizetésképtelenség  |
| 4. | Vállalkozások strukturális átalakítása: munkáltatói jogutódlás |
| 5. | Egyenlő bánásmód |
| 6. | Munkafeltételek: a munkaviszony elején adandó tájékoztatás, szülői szabadság |
| 7. | A munkaidő szervezéséről szóló irányelv |
| 8. | Munkavállalók kiküldetése |
| 9. | Atipikus munkaviszonyok |
| 10. | Kollektív munkajogi kérdések |
| 11. | Az Európai Unió Alapjogi Chartája |
| 12. | Összegzés |